pythainlp/thai_wikipedia_clean_20230101 huggingface dataset:
ประวัติก่อตั้ง.
ในปลายพุทธศักราช 2531 จึงเริ่มดำเนินการก่อตั้งสำนักปฏิบัติธรรมมกุฎคีรีวันขึ้นโดยสมเด็จพระพุทธชินวงศ์ (ประจวบ กนฺตจาโร)ได้เป็นผู้นำบุกเบิกพื้นที่และสร้างสำนักปฏิบัติธรรมแห่งนี้ด้วยตนเอง และได้มอบหมายพระครูศรีธรรมานุศาสน์(สมคิด ภูริสฺสโม) ปัจจุบันเป็นพระรัชมงคลวัฒน์ ประธานสงฆ์วัดชูจิตธรรมาราม วิทยาลัยสงฆ์วังน้อย จังหวัดพระนครศรีอยุธยา เป็นผู้ดูแล นับเป็นพระสงฆ์รูปแรกที่ได้พำนัก ณ สำนักปฏิบัติธรรมมกุฏคีรีวัน
ต่อมาในวันที่ 27 กันยายน พุทธศักราช 2534 พระญาณดิลก(ปัญญา สทฺธายุตฺโต) ซึ่งได้รับอุปสมบทโดยสมเด็จพระพุทธชินวงศ์ (ประจวบ กนฺตจาโร)ณ วัดมกุฏกษัตริยารามวรวิหาร กรุงเทพมหานคร ได้ขอมาพำนักที่สำนักปฏิบัติธรรมมกุฏคีรีวันแห่งนี้ ซึ่งในขณะนั้นยังมีสภาพเป็นป่าและชุกชุมไปด้วยสัตว์นานาชนิด แต่ด้วยแรงศรัทธาของญาติโยมทำให้สำนักปฏิบัติธรรมมกุฏคีรีวันแห่งนี้มีการพัฒนาเปลี่ยนแปลงเป็นลำดับมีการก่อสร้างเสนาสนะ วิหาร ศาลาการเปรียญ ตลอดจนขยายไฟฟ้า ประปา และถนนลาดยาง จนทำให้สำนักปฏิบัติธรรมมกุฏคีรีวันกลายเป็นศาสนสถานที่สวยงาม ร่มรื่นไปด้วยพันธุ์ไม้นานาชนิด เหมาะอย่างยิ่งสำหรับประพฤติปฏิบัติธรรม
พระมหาเจดีย์มกุฏคีรีวัน
สร้างอยู่บนยอดเขาชื่อว่า “เนินปัญจสิงขร” วัดความกว้างได้ 48 เมตร ยาว 48 เมตร นับเป็นมหามงคล จึงหมายเป็นราชสักการะ และเฉลิมพระเกียรติแด่สมเด็จพระเทพรัตนราชสุดา ฯ สยามบรมราชกุมารี องค์อุปถัมภ์มหาวชิราลงกรณราชวิทยาลัยที่ทรงมีพระชนมายุครบ 4 รอบ 48 พรรษา เมื่อปี 2546โครงการสร้างพระมหาเจดีย์มกุฏคีรีวัน เป็นความดำริในพระเดชพระคุณท่านเจ้าพระคุณสมเด็จพระพุทธชินวงศ์ (ประจวบ กนฺตจาโร) เจ้าอาวาสวัดมกุฏกษัตริยาราม กรุงเทพมหานคร อดีตอธิการบดีมหาวิทยาลัยมหามกุฏราชวิทยาลัย กรรมการมหาเถรสมาคม และผู้ก่อตั้งวัดมกุฏคีรีวัน เพื่อเป็นพระบรมธาตุเจดีย์ ภายในประดิษฐานพระบรมสารีริกธาตุขององค์สมเด็จพระสัมมาสัมพุทธเจ้า พระธาตุพระอสีติมหาสาวก ฐานของพระมหาเจดีย์กว้าง 20เมตร ยาว 20 เมตร สูง 35 เมตร พระอัฐิธาตุครูบาอาจารย์สายพระกัมมัฏฐานภายในประดิษฐานพระบรมสารีริกธาตุ ที่สำคัญ ๆ อาทิเช่น
นอกจากนั้นยังเป็นที่ประดิษฐานพระพุทธมารวิชัยคีรีวันสิริมงคล (ซึ่งจำลองจากพระพุทธรูปโบราณ อายุประมาณกว่า 800 ปี พระพุทธติโลกนาถมงกฏธรรมค่รีวัน (พระพุทธรูปหินหยกขาว) และพระพุทธรูปประจำพระชนมวารสมเด็จพระเทพรัตนราชสุดาฯ สยามบรมราชกุมารี
จากสำนักปฏิบัติธรรมสู่วัดมกุฎคีรีวัน.
ในพุทธศักราช 2543 หม่อมราชวงศ์ทรงวิทย์ ทวีวงศ์ อุบาสกปฏิบัติธรรมและผู้ช่วยพระอาจารย์แดงดูแลสำนักปฏิบัติธรรมมกุฏคีรีวันได้ดำเนินการขออนุญาตสร้างวัด ณ สำนักปฏิบัติธรรมมกุฏคีรีวันแห่งนี้โดยมีจุดประสงค์ของการตั้งวัดดังนี้
ด้วยความเห็นชอบของกระทรวงศึกษาธิการและมหาเถรสมาคม ได้อนุญาตให้สร้างวัด ตามหนังสือการศาสนา ลงวันที่ 12 กรกฎาคม พุทธศักราช 2544และได้อนุญาตประกาศให้ตังเป็นวัดในพระพุทธศาสนานามว่า วัดมกุฏคีรีวัน ตามประกาศกระทรวงศึกษาธิการ ลงวันที่ 2 พฤษภาคม พุทธศักราช 2545 ได้รับพระราชทานวิสุงคามสีมา ขนาดกว้าง 24 เมตรยาว 36 เมตร รวมเป็นพื้นที่ 864 ตารางเมตร เมื่อวันที่ 27 ธันวาคม พุทธศักราช 2545
โล่รางวัลการสนับสนุนกิจกรรม “ค่ายเยาวชนสู่ความเขียวขจี ครั้งที่ 17”
ได้รับโล่รางวัลรองชนะเลิศ กิจกรรมปลูกป่าแปลง ปี 2542
ในโครงการปลูกป่าถาวรเฉลิมพระเกียรติฯ
เนื่องในวโรกาสทรงครองราชย์ปีที่ 50 ระยะที่ 2
ได้รับรางวัลชนะเลิศ กิจกรรมบำรุงรักษาต้นไม้ แปลง ปี 2539
ในโครงการปลูกป่าถาวรเฉลิมพระเกียรติฯ เนื่องในวโรกาสทรงครองราชย์ ปีที่ 50 ระยะที่ 2 (พ.ศ. 2540-2545)
ได้รับรางวัลรองชนะเลิศ (ป่าบก) แปลง ปี 2542
ในโครงการปลูกป่าถาวรเฉลิมพระเกียรติฯ พระบาทสมเด็จพระเจ้าอยู่หัว เนื่องในวโรกาสทรงครองราชย์ ปีที่ 50 ระยะที่ 2 (พ.ศ. 2540 - 2545)
ได้รับรางวัลโล่เกียรติยศ รองชนะเลิศ การบำรุงรักอาต้นไม้ แปลง ปี 2542 ในโครงการปลูกป่าถาวรเฉลิมพระเกียรติฯ พระบาทสมเด็จพระเจ้าอยู่หัว
เนื่องในวโรกาสทรงครองราชย์ ปีที่ 50
ได้รับโล่ประกาศเกียรติคุณ จากกรมป่าไม้ กระทรวงทรัพยากรธรรมชาติและสิ่งแวดล้อม สาขาพื้นฟูและพัฒนาพื้นที่ป่า
บลูดีมอน
อาเลฆันโดร มุญโญซ โมเรโน  หรือที่รู้จักกันดีในชื่อ บลูดีมอน  เป็นนักมวยปล้ำสวมหน้ากากอาชีพชาวเม็กซิโก และเป็นหนึ่งในนักมวยปล้ำชาวเม็กซิกันที่ยิ่งใหญ่ที่สุด เกิดเมื่อวันที่ 24 เมษายน ค.ศ. 1922 และเสียชีวิตลงด้วยโรคหัวใจล้มเหลวเมื่อวันที่ 16 ธันวาคม ค.ศ. 2000
อาเลฆันโดร มุญโญซ โมเรโน เกิดเมื่อวันที่ 24 เมษายน ค.ศ. 1922 ในที่ริงโกนาดา, รัฐนวยโวเลออง, ประเทศเม็กซิโก เขาเป็นลูกของชาวนาและเป็นคนที่ 5 ในบรรดาลูกทั้งหมด 12 คน
บลูดีมอนจูเนียร์
บลูดีมอนจูเนียร์  เป็นนักมวยปล้ำสวมหน้ากากอาชีพชาวเม็กซิกัน เขาเป็นลูกบุญธรรมของตำนานดั้งเดิม บลูดีมอน เขาเป็นนักมวยปล้ำเม๊กซิกันคนแรกและนักมวยปล้ำสวมหน้ากากคนที่ 2 ที่ได้แชมป์โลก NWA ส่วนชื่อจริงของเขาไม่เปิดเผย
Blue Demon, Jr.
ธัณย์สิตา สุวัชราธนากิตติ์
เนตเวิร์กสวิตช์
เนตเวิร์กสวิตช์  เป็นอุปกรณ์เครือข่ายคอมพิวเตอร์ที่เชื่อมกลุ่มเครือข่ายหรืออุปกรณ์เครือข่ายเข้าด้วยกัน โดยทั่วไปคำ ๆ นี้หมายถึง network bridge หรือสะพานเครือข่ายหลายพอร์ตที่ประมวลและจัดเส้นทางข้อมูลที่ชั้นเชื่อมโยงข้อมูล (data link layer - เลเยอร์ 2) ของแบบจำลองโอเอสไอ สวิตช์ที่ประมวลข้อมูลที่เลเยอร์ 3 และสูงกว่ามักจะเรียกว่าสวิตช์เลเยอร์ 3 หรือมัลติเลเยอร์สวิตช์
สวิตช์ที่หลายประเภทของเครือข่ายเช่นแบบ Fibre Channel, Asynchronous Transfer Mode, InfiniBand, อีเทอร์เน็ต และอื่น ๆ อีเทอร์เน็ตสวิตช์ตัวแรกที่ถูกนำมาใช้โดย Kalpana ในปี 1990
สวิตช์เป็นอุปกรณ์โทรคมนาคมที่รับข้อความจากอุปกรณ์ใด ๆ และส่งข้อความไปที่อุปกรณ์ปลายทาง สิ่งนี้จะทำให้สวิตช์เป็นอุปกรณ์ที่ฉลาดกว่าฮับ (ซึ่งรับข้อความแล้วส่งไปยังอุปกรณ์อื่น ๆ ทุกตัวในเครือข่าย) สวิตช์เครือข่ายมีบทบาทสำคัญที่สุดในระบบ Ethernet เครือข่ายท้องถิ่น (LAN) LANs ขนาดกลางและขนาดใหญ่ประกอบด้วยเนทเวิร์ตสวิตช์จำนวนมาก สำนักงาน / บ้านขนาดเล็กใช้งาน (SOHO) มักจะใช้สวิตช์เดียวหรือใช้อุปกรณ์อเนกประสงค์เช่น residential gateway ในการเข้าถึงสำนักงานขนาดเล็ก/บ้านเพื่อให้บริการบรอดแบนด์เช่น DSL หรือเคเบิลอินเทอร์เน็ต อุปกรณ์ผู้ใช้ปลายทางมีเราเตอร์และส่วนประกอบที่เชื่อมต่อกับเทคโนโลยีบรอดแบนด์โดยเฉพาะอย่างยิ่งทางกายภาพ อุปกรณ์ผู้ใช้ยังอาจรวมถึงอินเตอร์เฟซสำหรับโทรศัพท์แบบ Voice over IP วีโอไอพี
อีเทอร์เน็ตสวิตช์ทำงานที่ชั้น data link layer ของแบบจำลอง OSI เพื่อสร้างโดเมนการชนกันแยกต่างหากสำหรับแต่ละพอร์ตของสวิตช์ เข่นคอมพิวเตอร์ 4 ตัว (A, B, C และ D) บนสวิตช์ 4 พอร์ต A และ B สามารถถ่ายโอนข้อมูลไปมาในขณะที่ C และ D สามารถทำแบบเดียวกันพร้อมกัน ทั้งสองคู่สนทนากันและจะไม่ยุ่งเกี่ยวกับคนอื่น ในโหมด full duplex คู่เหล่านี้ยังสามารถทับซ้อนกัน (เช่น A ส่งให้ B พร้อมกับ B ส่งให้ C, และต่อ ๆ ไป) ในกรณีที่ใช้ repeater hub จะมีการแบ่งแบนด์วิดธ์และทำงานในโหมด half duplex ซึ่งทำให้ข้อมูลชนกันซึ่งจำเป็นจะต้องส่งใหม่
การแบ่งออกเป็นกลุ่มย่อย.
ในการลดความเป็นไปได้ของการชนกันของข้อมูล จะใช้สะพานหรือสวิตช์ (หรือเราเตอร์) เพื่อแยกโดเมนที่มีการชนกันขนาดใหญ่ให้มีขนาดเล็กลงและเพื่อปรับปรุงความเร็วโดยรวม การแยกโดเมนนี้เรียกว่า segmentation ในการแยกโดเมนอย่างสุดขั้วหรือ microsegmentation, อุปกรณ์แต่ละตัวจะถูกติดตั้งอยู่บนพอร์ตของสวิตช์โดยเฉพาะ ทำให้มีโดเมนการชนกันที่แยกจากกัน สิ่งนี้จะช่วยให้เครื่องคอมพิวเตอร์มีแบนด์วิดธ์โดยเฉพาะในการเชื่อมต่อจากจุดหนึ่งไปยังอีกจุดหนึ่งไปยังเครือข่ายและยังทำงานในฟูลดูเพล็กซ์โดยไม่ต้องมีการชน โหมดฟูลดูเพล็กซ์มีเพียงเครื่องส่งสัญญาณและเครื่องรับสัญญาณแบบหนึ่งต่อหนึ่งในหนึ่ง 'โดเมนการชน' ทำให้การชนกันเป็นไปไม่ได้
บทบาทของสวิตช์ในเครือข่าย.
ในสวิตช์ที่มีไว้สำหรับใช้ในเชิงพาณิชย์ อินเตอร์เฟซที่ built-in หรือ modular ทำให้เป็นไปได้ในการเชื่อมต่อเครือข่ายที่ต่างชนิดกัน เช่นอีเธอร์เน็ต, ไฟเบอร์แชนเนล, ATM, ITU-T G.hn และ 802.11 การเชื่อมต่อนี้สามารถเป็นทำได้ในชั้นใด ๆ ของ OSI ในขณะที่การทำงานที่เลเยอร์ 2 ก็เพียงพอสำหรับการขยับแบนด์วิดธ์ภายในหนึ่งเทคโนโลยี แต่การเชื่อมต่อระหว่างเทคโนโลยีของ Ethernet กับ Token Ring ทำในเลเยอร์ 3 ง่ายกว่า
อุปกรณ์ที่เชื่อมต่อที่เลเยอร์ 3 เรียกว่าเราเตอร์ ดังนั้นเลเยอร์ 3 สวิตช์ยังถูกเรียกว่า'เราเตอร์ดั้งเดิม'
ในกรณีที่มีความจำเป็นในการวิเคราะห์ความสามารถและการรักษาความปลอดภัยของเครือข่าย, สวิตช์อาจจะเชื่อมต่อระหว่าง WAN-เราเตอร์สำหรับเป็นโมดูลในการวิเคราะห์ ผู้จำหน่ายบางรายจัดหาไฟร์วอลล์, การตรวจจับการบุกรุกเครือข่าย และโมดูลการวิเคราะห์ประสิทธิภาพการทำงานที่สามารถเสียบเข้ากับพอร์ตของสวิตช์ บางส่วนของฟังก์ชันเหล่านี้อาจจะอยู่ในโมดูลเดียวกัน.
ในกรณีอื่น ๆ สวิตช์จะถูกใช้ในการสร้างภาพสะท้อนในกระจกของข้อมูลที่ส่งไปที่อุปกรณ์ภายนอก (port mirroring) . เนื่องจากการทำพอร์ตมิร์เรอริ่งของสวิตท์ส่วนใหญ่ทำได้เพียงหนึ่งสตรีมมิร์เรอร์เท่านั้น ฮับเครือข่ายจะมีประโยชน์สำหรับกระจายข้อมูลออกไปยังส่วนวิเคราะห์ที่'อ่านอย่างเดียว'หลาย ๆ ตัวเช่นระบบตรวจจับการบุกรุกและแพ็คเก็ตตัวดมกลิ่น
หน้าที่ที่เฉพาะเจาะจงของเลเยอร์.
ในขณะที่สวิตช์อาจจะเรียนรู้เกี่ยวกับโครงสร้างที่มีหลายเลเยอร์ สวิตช์ก็มีแนวโน้มที่จะมีคุณสมบัติที่เหมือน ๆ กัน นอกจากการใช้งานที่มีประสิทธิภาพสูงแล้ว, สวิตช์ในเชิงพาณิชย์ที่ทันสมัย​​ยังใช้อินเตอร์เฟซแบบอีเธอร์เน็ตเป็นหลัก
ที่ชั้นใด ๆ สวิตช์ที่ทันสมัย​​อาจใช้ Power over Ethernet (PoE) เพื่อหลีกเลี่ยงอุปกรณ์ที่แนบมาเช่นโทรศัพท์ VoIP หรือจุดเชื่อมต่อไร้สายที่จะต้องมีแหล่งจ่ายไฟแยกต่างหาก เนื่องจากสวิตช์สามารถมีวงจรไฟฟ้าสำรองที่เชื่อมต่อกับ UPS สามารถทำงานได้แม้ในขณะที่พลังงานปกติล้มเหลว
Layer 1 (ฮับกับสวิตช์เลเยอร์สูง).
Network Hub หรือ repeater เป็นอุปกรณ์เครือข่ายง่าย ๆ Repeater Hub ไม่ได้จัดการใด ๆ ของการจราจรที่ผ่านเข้ามา แพ็คเก็ตใดเข้ามาพอร์ตหนึ่งก็ถูกปล่อยอีกทุกพอร์ตหรือ"ทำซ้ำ" เนื่องจากทุก ๆ แพ็คเก็ตจะถูกทำซ้ำบนพอร์ตอื่น ๆ ทุกพอร์ต การชนกันของแพ็คเก็ตย่อมเกิดขึ้นซึ่งจะส่งผลกระทบต่อเครือข่ายทั้งหมดและจำกัดความสามารถในการทำงาน
สวิตช์จะสร้างการเชื่อมต่อแบบ end-to-end ที่เลเยอร์ 1 แบบเสมือนจริงเท่านั้น บริดจ์ฟังก์ชันจะเลือกว่าแพ็กเก็ตไหนจะถูกส่งต่อไปที่พอร์ตไหนบนพื้นฐานของข้อมูลที่นำมาจากชั้น 2 (หรือสูงกว่า) เพื่อการลบความจำเป็นที่ทุกโหนดจะได้รับข้อมูลไปด้วย สายเชื่อมต่อไม่ได้ ถูก"สวิตช์"จริง ๆ มันจะเป็นเช่นนั้นในระดับแพ็คเก็ตเท่านั้น ชื่อ"Bridging ฮับ", "สวิตชิ่งฮับ" หรือ "multiport bridge" อาจเป็นชื่อที่เหมาะสมกว่าชื่อ repeater
ฮับจะมีประโยชน์ในงานที่พิเศษ เช่นการคัดลอกการจราจรไปให้เครือข่ายเซ็นเซอร์ทั้งหลาย สวิตช์ระดับไฮเอนด์มีคุณสมบัติที่เหมือนกันที่เรียกว่า พอร์ตมิร์เรอริ่ง (port mirroring) โดยช่วงต้นยุค 2000 ฮับและสวิตช์โลวเอนด์ ทำงานได้ไม่แตกต่างกันมากนัก
Layer 2.
เนตเวิร์กบริดจ์ (network bridge) ทำงานที่ data link layer เป็นตัวเชื่อมต่อระหว่างอุปกรณ์เนตเวิร์กทั้งหลายในบ้านหรือในสำนักงาน เนตเวิร์กบริดจ์จะทำงานเล็ก ๆ ของการบริดจิ้ง นั่นคือการเรียนรู้ MAC address ของอุปกรณ์แต่ละตัวที่เชื่อมต่อกัน
บริดจ์ยังสามารถให้ประสิทธิภาพสูงมากในการนำไปใช้งานเฉพาะอย่างเช่น storage area network
บริดจ์ที่คลาสสิกอาจจะเชื่อมต่อระหว่างกันโดยใช้spanning tree protocolที่จะป้องกันไม่ให้การส่งข้อมูลระหว่างกันในเครือข่ายแลนเกิดการวิ่งวน (ลูป). ในทางตรงกันข้ามกับเราเตอร์, บริดจ์สแปนนิ่งทรีจะต้องมีโครงสร้างที่มีเพียงเส้นทางที่ใช้งานหนึ่งเดียวระหว่างจุดสองจุด. มาตรฐานเก่าของ IEEE 802.1D โพรโทคอลสแปนนิ่งทรีอาจจะค่อนข้างช้าด้วยการหยุดรอถึง 30 วินาทีขณะที่สแปนิ่งทรีรวมตัวใหม่. สแปนนิ่งทรีที่เร็วกว่าจะใช้มาตรฐาน IEEE 802.1w มาตรฐานใหม่สุดสำหรับการบริดจ์เพื่อเส้นทางที่สั้นที่สุดคือ IEEE 802.1aq ซึ่งเป็นที่รวมของโพรโทคอล Spanning tree เก่าทั้งหมด (IEEE 802.1D STP, IEEE 802.1w RSTP, IEEE 802.1s MSTP) โดยจะปิดกั้นการจราจรบนเส้นทางทั้งหมดยกเว้นเส้นทางที่เลือก. IEEE 802.1aq (Shortest Path Bridging, SPB) ยอมให้ทุกเส้นทางใช้งานได้ด้วยหลายเส้นทางที่ค่าใช้จ่ายเท่ากัน ทำให้มีโครงสร้างเลเยอร์ 2 มีขนาดใหญ่กว่ามาก (สูงถึง 16 ล้านเทียบกับข้อจำกัดของ VLANs ที่ 4096 topologies), ทำให้การบรรจบกันได้เร็วขึ้นและช่วยปรับปรุงการใช้งานของ mesh topologies ผ่านแบนด์วิดท์ที่เพิ่มขึ้นและเพิ่มความซ้ำซ้อนระหว่างอุปกรณ์ทั้งหมดโดยให้การจราจรแชร์ส่วนแบ่งทั่วทุกเส้นทางของ mesh network .
ในขณะที่สวิตช์เลเยอร์ 2 ยังมีชื่อทางการค้าหลายอย่าง ผลิตภัณฑ์ที่ได้รับการแนะนำว่าเป็น "สวิตช์" มีแนวโน้มที่จะใช้ microsegmentation และดูเพล็กซ์เต็มรูปแบบเพื่อป้องกันการชนกันระหว่างอุปกรณ์ที่เชื่อมต่อกับอีเธอร์เน็ต โดยใช้การ forward plan ภายในที่เร็วกว่าอินเตอร์เฟซใด ๆ สวิตช์ได้ให้เส้นทางระหว่างอุปกรณ์หลาย ๆ อุปกรณ์พร้อมกัน อุปกรณ์'non-blocking' ใช้ forwarding plane หรือวิธีการเทียบเท่าที่เร็วพอที่จะให้การจราจรดูเพล็กซ์เต็มรูปแบบสำหรับแต่ละพอร์ตพร้อมกัน
เมื่อบริดจ์รู้ที่อยู่ของโหนดที่จะเชื่อมต่อแล้ว มันจะส่ง data link layer frame โดยใช้วิธีการส่งต่อเลเยอร์ 2 ซึ่งมีสี่วิธี ที่ซึ่งวิธีที่สองถึงวิธีที่สี่เป็นการเพิ่มประสิทธิภาพเมื่อใช้กับผลิตภัณฑ์ "สวิตช์" กับข้อมูลที่อินพุทพอร์ทและเอ้าท์พุทพอร์ทมี่แบนด์วิดท์เดียวกัน วิธีทั้งสี่คือ:
ในขณะที่มีการใช้งานเฉพาะเช่น storage area networks ที่ ๆ อินพุทและเอาต์พุตอินเตอร์เฟสมีแบนด์วิดธ์เดียวกัน ซึ่งไม่ใช่กรณีทั่วไปในระบบ LAN ทั่วไป ใน LANs, สวิตช์ถูกใช้สำหรับการเข้าถึงของผู้ใช้ที่มักจะมุ่งเน้นที่แบนด์วิดธ์ที่ต่ำกว่าและ uplinks เป็นแบนด์วิดธ์ที่สูงกว่า
Layer 3.
ภายในขอบเขตของ physical layer ของ Ethernet, สวิตช์เลเยอร์ 3 สามารถทำงานบางส่วนหรือทั้งหมดของเราเตอร์ ความสามารถที่พบมากที่สุดคือการรับรู้ของ IP Multicast ผ่านทาง IGMP Snooping (การสอดแนม) ด้วยการรับรู้นี้ สวิตช์เลเยอร์ 3 สามารถเพิ่มประสิทธิภาพโดยการส่งการจราจรของ multicast group ไปที่พอร์ตเฉพาะอุปกรณ์ที่ส่งสัญญาณมาว่ามันต้องการที่จะคุยด้วยเท่านั้น
Layer 4.
ในขณะที่ความหมายที่แน่นอนของสวิตช์ชั้น 4 คือ'ขึ้นอยู่กับผู้ขาย' ส่วนมากมักจะเริ่มต้นด้วยความสามารถในการแปลที่อยู่เครือข่าย แต่หลังจากนั้นก็เพิ่มบางประเภทของการกระจายโหลดที่ขึ้นอยู่กับ Transmission Control Protocol session.
อุปกรณ์อาจรวมถึงไฟร์วอลล์ stateful, VPN concentrator, หรือเป็น gateway ของ IPSec security
Layer 7.
สวิตช์ชั้น 7 อาจกระจายโหลดขึ้นอยู่กับ Uniform Resource Locator URL หรือโดยบางเทคนิคที่จะยอมรับการทำธุรกรรมระดับโปรแกรมประยุกต์ สวิตช์ชั้น-7 อาจรวมถึงเว็บแคชและมีส่วนร่วมใน content delivery network
การตรวจสอบการจราจรบนเครือข่าย switched.
ถ้าไม่ได้ใช้วิธีการตรวจสอบการจราจรเช่น การทำ port mirroring, RMON, SMON หรือ sFlow ในสวิตช์, มันเป็นเรื่องยากที่จะตรวจสอบการจราจรที่เป็น bridged ใช้สวิตช์เพราะมีแต่พอร์ตที่ส่งและรับเท่านั้นที่เห็นการจราจร คุณสมบัติเหล่านี้ไม่ค่อยปรากฏในสวิตช์ระดับผู้บริโภค
มีสองวิธีที่นิยมใช้ออกแบบมาโดยเฉพาะเพื่อช่วยให้นักวิเคราะห์เครือข่ายตรวจสอบการจราจรคือ:
วิธีการตรวจสอบอื่น ๆ อาจจะต่อฮับเลเยอร์ 1 ระหว่างอุปกรณ์ตรวจสอบและสวิตช์พอร์ต นี้จะทำให้เกิดความล่าช้าเล็กน้อย แต่จะช่วยให้การเชื่อมต่อหลายที่สามารถใช้ในการตรวจสอบแต่ละสวิตช์พอร์ต
บลู เดมอน จูเนียร์
บลู เดมอน
บลู ดีมอน
บลู ดีมอน จูเนียร์
รายชื่อระบบรถไฟรางเดี่ยว
รายชื่อระบบรถไฟฟ้าโมโนเรล โดยแสดงเฉพาะที่เปิดให้บริการเท่านั้น
รายชื่อระบบรถไฟฟ้าโมโนเรล ที่เปิดให้บริการในปัจจุบัน
พัก จิน-ย็อง (นักร้อง)
พัก จิน-ย็อง (; เกิด 22 กันยายน ค.ศ. 1994) เป็นที่รู้จักในชื่อ จินย็อง เป็นนักร้องและนักแสดงชาวเกาหลีใต้ เขาเป็นสมาชิกของวงเจเจโพรเจกต์ และกลุ่ม ก็อตเซเวน ภายใต้สังกัดเจวายพีเอนเตอร์เทนเมนต์
พักเริ่มงานแสดงครั้งแรกในละครเรื่อง "ทะยานสู่ฝัน บัลลังก์แห่งดาว 2" (2012) ตามมาด้วยการรับบทสนับสนุนในละครเรื่อง "เพื่อรัก เพื่อฝัน เพื่อวันวาน" (2013) และ "อึนดงยอดรัก" (2015) เขายังได้แสดงภาพยนตร์อิสระเรื่อง "A Stray Goat" (2017) เดิมทีจินย็องใช้ชื่อในวงการว่า จูเนียร์ (ใช้เป็นตัวย่อว่า Jr.) เนื่องจากชื่อจริงของเขาซ้ำกับผู้ก่อตั้งเจวายพีเอนเตอร์เทนเมนต์ ในวันที่ 5 พฤษภาคม ค.ศ. 2015 เขาเปลี่ยนชื่อเป็น จูเนียร์ (Junior) เนื่องจากแฟน ๆ เริ่มสับสนชื่อของเขากับเจบี และสื่อต่าง ๆ มักถามเกี่ยวกับออกเสียงที่ถูกต้อง และเมื่อวันที่ 16 สิงหาคม ค.ศ. 2016 มีการประกาศอย่างเป็นทางการว่า เขาจะกลับไปชื่อของเขา พัก จิน-ย็อง
เจย์ บี
อิม แจ-บ็อม (, ; เกิด 6 มกราคม ค.ศ. 1994) หรือที่รู้จักกันในชื่อ เจบี (JB) (Jay B ชื่อหลังเปลี่ยนค่าย) เป็นนักร้อง นักแต่งเพลง นักเต้น นักแสดงชาวเกาหลีใต้ สมาชิกวงเจเจโปรเจกต์, ก็อตเซเวน และจัสทู สังกัดเจวายพีเอนเตอร์เทนเมนต์ หลังจากหมดสัญญากับต้นสังกัดเดิมเมื่อวันที่ 19 มกราคม ค.ศ. 2021 ปัจจุบัน เจย์บีเป็นศิลปินภายใต้สังกัด คาเดนชา เรคคอร์ดส
นอกจากนี้ จะทำกิจกรรมในฐานะเจบีแล้ว แจ-บ็อม ยังใช้ชื่อ เดฟ. (Def.) หรือ เดฟโซล (Defsoul) ในการทำเพลงอีกด้วย เขาได้แต่งเพลงมากมายให้กับก็อตเซเวน เช่น "You Are" (จากอัลบั้ม 7 for 7), "Look" (จากอัลบั้ม Eyes On You), "You Calling My Name" (จากอัลบั้ม Call My Name), "Last Piece" (จากอัลบั้ม Breath of Love : Last Piece) เป็นต้น
เจบีกล่าวว่าครอบครัวของเขาเคยประกอบธุรกิจไร่มะเขือเทศที่บ้านเกิด เมื่อตอนเขายังเด็กพ่อและแม่ได้แยกทางกันเนื่องจากปัญหาการดื่มของพ่อ หลังจากนั้นแม่ของเขาได้แต่งงานใหม่ และคนที่เลี้ยงดูเขาคือพ่อเลี้ยง ปัจจุบันเจย์บีศึกษาอยู่ที่มหาวิทยาลัยค็อนกุก สาขาภาพยนตร์
ในปี ค.ศ. 2021 เจย์บีได้เปิดเผยว่าเขาได้รับการวินิจฉัยว่าเป็นโรคซึมเศร้า และกำลังทานยารวมถึงได้รับการรักษาอย่างต่อเนื่องแต่ก็ดีขึ้นมากมากแล้ว
นอกจากนี้เขายังบริจาคเงินให้มูลนิธิต่างๆ มากมาย ในปี ค.ศ. 2021 เจย์บีมียอดบริจาคสะสมให้กับมูลนิธิ Green Umbrella Children's Foundation เป็นจำนวนเงินมากกว่า 100 ล้านวอน และในปี ค.ศ. 2022 ได้บริจาคเงินจำนวน 50 ล้านวอน ให้กับศูนย์รับเลี้ยงเด็กเมืองโคยัง ซึ่งเป็นบ้านเกิดของเขาเอง โดยเจย์บีเล่าว่าเขาได้นำรายได้จากการขายสินค้าต่างๆ ของเขาส่วนนึงมาบริจาคให้กับหน่วยงานต่างๆ เพื่อส่งต่อความสุขให้กับผู้ด้อยโอกาส และถือเป็นการบริจาคร่วมกันกับแฟนคลับที่คอยสนับสนุนผลงานของเขามาตลอด
แจ-บ็อมได้รับการทาบทามจากค่ายเจวายพีเอนเตอร์เทนเมนต์ (JYP Entertainment)ในงานแข่งเต้นบีบอยแห่งหนึ่ง และเป็นผู้ชนะในงานออดิชั่นของเจวายพีเอนเตอร์เทนเมนต์ครั้งที่ 5 ร่วมกับ จินยอง ในปี ค.ศ. 2009 หลังจากนั้นแจ-บ็อมได้เข้าเป็นศิลปินฝึกหัดของค่ายเจวายพีเอนเตอร์เทนเมนต์ (JYP Entertainment) เป็นเวลา 3 ปี
ค.ศ. 2011 แจ-บ็อม ได้รับบนนำในซีรีส์เรื่อง "ทะยานสู่ฝัน บัลลังก์แห่งดาว" หรือ "ดรีมไฮต์ 2" ในบท เจบี ออกอากาศครั้งแรกเมื่อวันที่ 30 มกราคม ค.ศ. 2012 ทางช่องเคบีเอส
แจ-บ็อม ได้ร่วมร้องเพลงประกอบซีรีส์เรื่อง "ดรีมไฮต์ 2" ถึง 2 เพลงด้วยกัน ได้แก่เพลง "Together" ร่วมกับพัก จี-ย็อน และเพลง "New Dreaming" ร่วมกับพัก ซอ-จุน
ค.ศ. 2012 : เจเจโปรเจกต์.
วันที่ 8 พฤษภาคม ค.ศ. 2012 ค่ายเจวายพีเอนเตอร์เทนเมนต์ (JYP Entertainment) ได้ประกาศเปิดตัวศิลปินดูโอ้ชายในนาม เจเจโปรเจกต์ (JJ Project) ประกอบด้วย เจบี (JB) และ จูเนียร์ (Jr.) โดยได้ปล่อยอัลบั้ม "Bounce" มาเมื่อวันที่ 20 พฤษภาคม ค.ศ. 2012 และได้แสดงในรายการเพลงครั้งแรกในรายการ เอ็ม เคานต์ดาวน์ กับเพลงไตเติ้ลชื่อเดียวกันกับชื่ออัลบั้มอย่าง "Bounce" เมื่อวันที่ 24 พฤษภาคม ค.ศ. 2012
ค.ศ. 2013 แจ-บ็อมได้รับโอกาสในการแสดงอีกครั้งในซีรีส์เรื่อง "เพื่อรัก เพื่อฝัน เพื่อวันวาน" (When a Man Falls in Love) แจ-บ็อมรับบท ซอ มีจุน ออกอากาศครั้งแรกเมื่อวันที่ 3 เมษายน ค.ศ. 2013 ทางช่องเอ็มบีซี
ค.ศ. 2014 : ก็อตเซเวน.
วันที่ 1 มกราคม ค.ศ. 2014 ทางค่ายเจวายพีเอนเตอร์เทนเมนต์ (JYP Entertainment) ได้ประกาศว่าสมาชิกทั้ง 2 คนจาก เจเจโปรเจกต์ จะเป็นส่วนหนึ่งของบอยแบนด์ในนาม ก็อตเซเวน (GOT7) ประกอบด้วยสมาชิก 7 คน ได้แก่ เจบี และ จูเนียร์ จาก เจเจโปรเจกต์ และสมาชิกใหม่อีก 5 คน ได้แก่ มาร์ค, แจ็กสัน, ยองแจ, แบมแบม และยูคยอม เปิดตัวอย่างเป็นทางการเมื่อวันที่ 14 มกราคม ค.ศ. 2014 กับมินิอัลบั้ม "GOT IT" และเพลงไตเติ้ลอย่าง "Girls Girls Girls" โดย เจบี รับตำแหน่งหัวหน้าวงและร้องหลัก
ค.ศ. 2019 : จัสทู.
หลังจากที่ ก็อตเซเวน ได้ทำกิจกรรมมากมายร่วมกันมาเป็นเวลา 5 ปี ทางค่ายเจวายพีเอนเตอร์เทนเมนต์ (JYP Entertainment) ได้ประกาศซับยูนิตใหม่ของก็อตเซเวนในนาม จัสทู (Jus2) เมื่อวันที่ 5 มีนาคม ค.ศ. 2019 ประกอบด้วยสมาชิก 2 คน ได้แก่ เจบี และ ยูคยอม เปิดตัวครั้งแรกกับอัลบั้ม "Focus" นอกจากนั้นยังมีการทัวร์โชว์เคส "Jus2 &lt;FOCUS&gt; Premiere Showcase Tour" ไปยังประเทศต่าง ๆ ได้แก่ มาเก๊า ประเทศจีน, โตเกียวและโอซากา ประเทศญี่ปุ่น, จาร์กาต้า ประเทศอินโดนีเซีย, กรุงเทพมหานคร ประเทศไทย และ ประเทศสิงคโปร์
ค.ศ. 2021 : การเริ่มต้นใหม่อีกครั้ง.
เมื่อวันที่ 19 มกราคม ค.ศ. 2021 สมาชิกทั้ง 7 คนจาก ก็อตเซเวน ตัดสินใจไม่ต่อสัญญากับทางค่ายเจวายพีเอนเตอร์เทนเมนต์ (JYP Entertainment) และตัดสินใจแยกย้ายกันตามทางของตัวเองต่อไปโดยไม่มีการประกาศยุบวงแต่อย่างใด ในส่วนของแจ-บ็อม ยังไม่ตัดสินใจเซ็นต์สัญญากับค่ายใด และดำเนินกิจกรรมต่าง ๆ ในนามศิลปินอิสระ ไม่ว่าจะเป็นงานเพลง งานถ่ายแบบนิตยสาร และอื่น ๆ
วันที่ 11 พฤษภาคม ค.ศ. 2021 "ไฮเออร์มิวสิก" (H1ghr Music) ค่ายเพลงฮิปฮอปโดย เจย์ปาร์ค ได้ประกาศว่า แจ-บ็อม จะเข้าร่วมเป็นศิลปินภายใต้สังกัดไฮเออร์มิวสิกในนาม เจย์บี (Jay B) และได้ปล่อยเพลงแรกในฐานะศิลปินเดี่ยวอย่าง "Switch It Up" ในวันที่ 14 พฤษภาคม ค.ศ. 2021 โดยแนวเพลงของเจย์บีจะเป็นแนว อาร์แอนด์บี และ ฮิปฮอป ซึ่งแตกต่างออกไปจากแนวเพลงของก็อตเซเว่น และได้ปล่อยอีพีอัลบั้มชุดแรกในฐานะศิลปินเดี่ยว "SOMO:FUME" เมื่อวันที่ 26 สิงหาคม ค.ศ. 2021
ค.ศ. 2022 : การกลับมาของก็อตเซเวน และการเดินทางครั้งใหม่.
วันที่ 26 มกราคม ค.ศ. 2022 หลังจากที่ แจ-บ็อม ได้ทำกิจกรรมในฐานะศิลปินเดี่ยวในนาม เจย์บี มาเป็นเวลา 1 ปี เขาได้ปล่อยอีพีอัลบั้มชุดแรกในฐานะ เดฟ. อย่าง "LOVE." ซึ่งโดยปกติแล้ว เขาจะปล่อยผลงานของเขาในนาม เดฟ. เฉพาะทางบัญชี Soundcloud ส่วนตัวของเขาเองเท่านั้น
วันที่ 8 พฤษภาคม ค.ศ. 2022 ก็อตเซเวน ได้ประกาศคัมแบคอีกครั้งหลังจากที่ได้แยกย้ายกันไปเมื่อ ค.ศ. 2021 โดยได้ปล่อยอีพีที่ใช้ชื่อเดียวกันกับชื่อวงอย่าง "GOT7" ในวันที่ 23 พฤษภาคม ค.ศ. 2022 ภายใต้การดูแลของ วอร์เนอร์มิวสิค โคเรีย นอกจากนั้น เจย์บี ในฐานะหัวหน้าวง ก็ได้ดำเนินการโอนกรรมสิทธิ์ผู้ถือสิทธิ์เครื่องหมายการค้าของ ก็อตเซเวน ทั้งหมดจากต้นสังกัดเดิม (เจวายพีเอนเตอร์เทนเมนต์) มาเป็นของสมาชิกวงเองอีกด้วย
ขณะที่กิจกรรมในฐานะ เจย์บี ก็ได้มีการจัดแฟนคอนเสิร์ตแบบออฟไลน์ครั้งแรกในชื่อ "2022 JAY B ‘NOSTALGIC’ ON∙OFFLINE FANCON" เมื่อวันที่ 18 มิถุนายน ค.ศ. 2022 ที่ จังชุงอารีนา ประเทศเกาหลีใต้ ด้วยแนวคิดที่เล่าเรื่องเส้นทางในการเป็นศิลปินตลอดระยะเวลา 10 ปีที่ผ่านมาของ เจย์บี ตั้งแต่ เจเจโปรเจกต์ มาจนถึงการเป็นศิลปินเดี่ยวในปัจจุบัน
วันที่ 25 กรกฎาคม ค.ศ. 2022 ไฮเออร์มิวสิค ได้ประกาศว่าสัญญาของ เจย์บี กับทางต้นสังกัดได้หมดลงแล้ว และตัดสินใจไม่ต่อสัญญา โดยสัญญาในการเป็นศิลปินของไฮเออร์มิวสิคของ เจย์บี ได้หมดลงตั้งแต่ช่วงเดือนมีนาคม ค.ศ. 2022 แต่ก็ยังมีการทำงานภายใต้สังกัดไฮเออร์มิวสิคมาเรื่อยๆ และในวันเดียวกันได้มีการประกาศว่า เจย์บี ได้เข้าร่วมเป็นศิลปินในสังกัดใหม่อย่าง "คาเดนชา เรคคอร์ดส" (CDNZA Records) เรียบร้อยแล้ว
หลังจากนั้น เจย์บี ได้ปล่อยซิงเกิล "Rocking Chair" และอีพีอัลบั้มชุดที่ 2 ของเขาอย่าง "Be Yourself" ซึ่งแนวเพลงมีความเป็นป๊อปมากขึ้น แตกต่างไปจากอัลบั้มก่อนหน้านี้ ต่อด้วยการเริ่มต้นเวิร์ลทัวร์ครั้งแรกในฐานะศิลปินของเขาในชื่อ "TAPE : PRESS PAUSE" โดยเขาได้อธิบายแนวคิดที่เปรียบการแสดงคอนเสิร์ตนั้นเสมือนการกดเล่นเทป และเมื่อการแสดงจบลงคือการกดปุ่มพักไว้ก่อน ไม่ใช่การหยุดทำแต่อย่างใด โดยได้ทำการแสดงไปทั้งหมด 22 รอบ ใน 16 เมืองทั่วโลก ทั้งโซนเอเชีย, ละตินอเมริกา และยุโรป ก่อนที่จะปิดฉากการทัวร์ครั้งนี้ลงด้วยการแสดงรอบ Encore ที่ประเทศไทยและเกาหลีใต้อีกครั้ง
ผลงานอื่น ๆ.
รายการวาไรตี้.
"ไม่รวมรายการที่ถ่ายทำร่วมกับ ก็อตเซเว่น"
คอลเลกชั่น.
ปี ค.ศ. 2020 เจย์บีได้ร่วมออกแบบเสื้อผ้าและสินค้าอื่นๆ ร่วมกับแบรนด์ Represent ใช้ชื่อคอลเลกชั่นว่า "JB" โดยใช้โลโก้ต้นปาล์มซึ่งเป็นต้นไม้ที่เจย์บีชื่นชอบ ประกอบกับสีสันที่ดูสดใส
ต่อมาในปี ค.ศ. 2021 เจย์บีได้มีโอกาสได้ร่วมงานกับ Represent อีกครั้ง แต่ได้ใช้ชื่อคอลเลกชั่นว่า "Def." ซึ่งเป็นชื่อที่ใช้แทนตัวตนอีกด้านหนึ่งของเขา นอกจากนั้นยังได้ร่วมงานกับแบรนด์เสื้อผ้าในเครือของไฮเออร์มิวสิคซึ่งเป็นต้นสังกัดของเขาอย่าง BLAZED ในการออกคอลเลกชั่นที่ใช้ชื่อว่า "SOMO:FUME" ชื่อเดียวกันกับอีพีอัลบั้มของเขา โดยได้มีการสกรีนลายภาพที่เจย์บีเป็นผู้ถ่ายลงบนเสื้ออีกด้วย
คริสโตเฟอร์ โอนีล
คริสโตเฟอร์ พอล โอนีล (; 27 มิถุนายน พ.ศ. 2517) นักธุรกิจสัญชาติอเมริกันและสหราชอาณาจักรที่พำนักและทำงานอยู่ในนิวยอร์ก เป็นพระภัสดาในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์
คริสโตเฟอร์ พอล โอนีล เกิดเมื่อวันที่ 27 มิถุนายน พ.ศ. 2517 ที่กรุงลอนดอน สหราชอาณาจักร เป็นบุตรของพอล เซซาริโอ โอนีล วาณิชธนกรชาวอเมริกันที่เข้ามาทำงานในลอนดอนช่วงปี พ.ศ. 2503 เพื่อตั้งสำนักงานใหญ่ในยุโรปของวาณิชธนกิจ "Oppenheimer &amp; Co" กับมารดาชื่ออีวา มาเรีย วอลเทอร์ ซึ่งเกิดในประเทศออสเตรีย ซึ่งถือเป็นการสมรสครั้งที่สองของโอนีล และครั้งที่สามของวอลเทอร์
โอนีลมีพี่น้องร่วมมารดาคือ ตะตยานา ดาโบ, เคาน์เตสนาตาชา อาเรนสแบร์ก-เทราน์ และมีพี่น้องร่วมบิดาคือ สเตฟานี, อันนาลิซา และคาเรน เขาเติบโตในลอนดอนและซังคท์กัลเลิน เขาใช้ชีวิตอยู่ในออสเตรียและเยอรมนีบ่อยครั้ง ทั้งนี้เขาเป็นบุคคลสองสัญชาติคืออเมริกันและสหราชอาณาจักร
โอนีลเข้ารับการศึกษาจากสถาบันแห่งโรเซนแบร์กในซังคท์กัลเลิน ประเทศสวิตเซอร์แลนด์ สำเร็จการศึกษาระดับปริญญาตรีอักษรศาสตรบัณฑิต สาขาความสัมพันธ์ระหว่างประเทศ มหาวิทยาลัยบอสตัน และปริญญาโทบริหารธุรกิจจากโรงเรียนธุรกิจโคลัมเบียในนิวยอร์ก
โอนีลเป็นหุ้นส่วนและหัวหน้าฝ่ายวิจัยของ "Noster Capital" และเคยเป็นพนักงานของ "N M Rothschild &amp; Sons" และ "Steinberg Asset Management"
ความสัมพันธ์และการเสกสมรส.
เจ้าหญิงมาเดอลีนและโอนีลปรากฏตัวต่อสาธารณชนร่วมกันครั้งแรกในเดือนมกราคม พ.ศ. 2554 ต่อมาได้มีการจัดพิธีหมั้นของทั้งสองเมื่อวันที่ 25 ตุลาคม พ.ศ. 2555 และประทานสัมภาษณ์อย่างเป็นทางการ และปลายเดือนเมษายนในปีถัดมาก็ได้มีการประกาศว่าจะจัดพระราชพิธีเสกสมรสในวันที่ 8 มิถุนายน พ.ศ. 2556 ที่โบสถ์น้อยภายในพระราชวังสต็อกโฮล์ม และจัดเลี้ยงพระกระยาหารค่ำที่พระตำหนักในพระราชวังดรอตนิงโฮล์ม
อย่างไรก็ตามโอนีลก็มิได้รับการสถาปนาขึ้นเป็น "เจ้า" ดังกรณีของดาเนียล เวสต์ลิง เนื่องจากการที่จะเป็นพระบรมวงศานุวงศ์สวีเดนจำต้องละจากนิกายโรมันคาทอลิกเปลี่ยนไปนับถือนิกายลูเทอแรน และจำต้องถือสัญชาติสวีเดนด้วย ซึ่งโอนีลได้ปฏิเสธ เนื่องจากต้องใช้สัญชาติเดิมในการทำธุรกิจของเขาต่อไป หลังจากการเสกสมรสทั้งสองได้ตั้งใจที่จะพำนักอยู่นิวยอร์ก อย่างไรก็ตามบุตรของทั้งสองจะต้องเติบโตที่สวีเดนและนับถือนิกายลูเทอแรนเช่นเดียวกับเจ้าหญิงมาเดอลีน ทั้งนี้ก็เพื่อสิทธิธรรมในราชสมบัติ
วันที่ 3 กันยายนปีเดียวกันนั้น ทั้งสองได้ออกมาประกาศว่า พวกเขาคาดหวังที่ให้กำเนิดบุตรคนแรก และเจ้าหญิงมาเดอลีนได้ให้ประสูติกาลพระธิดาคือ เจ้าหญิงเลโอนอร์ เมื่อวันที่ 20 กุมภาพันธ์ พ.ศ. 2557
ใน พ.ศ. 2558 ครอบครัวของเขาได้ย้ายไปยังประเทศสวีเดน และหวังใจที่จะให้กำเนิดพระบุตรอีกองค์ คือเจ้าชายนีโคลัส ดยุกแห่งโอเงร์มันลันด์ ซึ่งประสูติกาลเมื่อวันที่ 15 มิถุนายน พ.ศ. 2558 ก่อนหน้านี้โอนีลย้ายไปพำนักที่ลอนดอน สหราชอาณาจักรเพื่อประกอบธุรกิจและจัดแจงที่ประทับตั้งแต่เดือนเมษายน พ.ศ. 2558 และครอบครัวของเขาจะย้ายตามมาในฤดูใบไม้ร่วง
เจ้าชายชาลส์ เคานท์แห่งฟลานเดอร์
เจ้าชายฟิลิป เคานท์แห่งฟลานเดอร์
พระเจ้าบรมวงศ์เธอ พระองค์เจ้าอรุณวงษ์ กรมหลวงวรศักดาพิศาล สุพัฒนาการสวัสดิ
เคานต์แห่งแอโน
เคานต์แห่งแอโน  คือบรรดาศักดิ์ของผู้ปกครองของเคาน์ตีแอโนอันเป็นดินแดนในประวัติศาสตร์ในกลุ่มประเทศแผ่นดินต่ำในเครือจักรวรรดิโรมันอันศักดิ์สิทธิ์